Alternatura a l’Escola continua amb la seua segona eixida a Almedíjar
11 de març 2022

El programa municipal d'activitats en la naturalesa, _Alternatura a l’Escola_, va continuar el dijous 9 de març, a Almedíjar amb la seua segona eixida i la primera amb el projecte d'inclusió amb l'alumnat del CEE Sant Cristòfol. Ahir va ser el torn del col·legi Sant Vicent Ferrer, encara que en total són 11 centres educatius del municipi els que hi participen.

Tal com s'indica des de l'organització del programa, la jornada va tindre un «**èxit inclusiu**». _Alternatura a l’escola_ és un projecte d'inclusió organitzat pel departament d'Activitat Física, Salut i Esports de l'Ajuntament de Sagunt amb la col·laboració de l'IES Jorge Juan, CEE Sant Cristòfol, Parc Natural Serra d’Espadà, Centre de Trobades la Surera i el Centre excursionista Rotipet.

L'objectiu principal d’_Alternatura a l’escola_ és fomentar la pràctica de l'activitat física a través del coneixement de la muntanya i la cura i respecte a ella, així com les formes que hi ha per a desenvolupar-s’hi. També treballar sobre la inclusió en l'esport, de manera que totes les activitats tenen un component inclusiu.

A més, un dels seus objectius prioritaris és el desenvolupament del concepte de pertinença al grup, respecte, col·laboració i ajuda per a moure's en muntanya. D'altra banda, la pròpia naturalesa, permet al professorat una infinitat de recursos didàctics susceptibles de treballar abans, durant i després de l'eixida a la muntanya.

![](/media/eukit4zw/c-almedijar-alternatura.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/alternatura-a-l-escola-continua-amb-la-seua-segona-eixida-a-almedijar/ "Facebook")
*   [](http://twitter.com/share?url=https://aytosagunto.es/va/actualitat/alternatura-a-l-escola-continua-amb-la-seua-segona-eixida-a-almedijar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-a-l-escola-continua-amb-la-seua-segona-eixida-a-almedijar/ "Linked In")
*   [](mailto:?body=https://aytosagunto.es/va/actualitat/alternatura-a-l-escola-continua-amb-la-seua-segona-eixida-a-almedijar/)